ཚོགས་བཅར་བ་རྒྱལ་མཚན་གྱིས་ཚོགས་འདུ་འདིའི་ནང་འཛུལ་དགོས་པའི་རྒྱུ་མཚན་གཙོ་བོ་ས་ཆ་ག་ས་ག་ནས་གཞོན་སྐྱེས་མང་པོ་ཞིག་ཡོང་གི་ཡོད་རེད།ཁོང་ཚོའི་བསམ་ཚུལ་དང་།ཁོང་ཚོས་ང་རང་ཚོ་བོད་ལ་འཛིན་པའི་ལྟ་སྟངས་ག་འདྲ་ཡིན་མིན་ཧ་ཅང་གིས་ཤེས་འདོད་ཡོད།རྒྱུ་མཚན་གཙོ་བོ་ནང་གི་གཙོ་བོ་དེ་ཡིན་ཞེས་དང་།ཚོགས་འདུར་འདིར་བཅངས་པའི་རེ་བ་ཆེ་ཤོས་ཟེར་ན།ཕན་ཚུན་གཅིག་གིས་གཅིག་ལ་རྒྱུས་ལོན་ཡག་པོ་བྱེད་རྒྱུ་དེ་རེད།སྔོན་མ་ཡིན་ན་རྒྱ་གར་ནས་སློབ་སྦྱོང་བྱེད་མཁན་ཡིན་ན་ཏོག་ཙམ་སྐྱོ་བ་འདྲ་པོ་དང་།ཕྱི་རྒྱལ་ནས་སློབ་སྦྱོང་བྱེད་མཁན་ཞིག་ཡིན་ཚེ་དེ་ཧ་ཅང་གིས་ཡག་པོ་ཡིན་པའི་ལྟ་སྟངས་ཞིག་ཡོད་པ་ངས་མཐོང་གི་ཡོད།ད་ལྟ་ཡིན་ན་ཡང་བོད་གཞུང་ལ་ལྟ་སྟངས་དེ་འདྲ་ཡོད་པ་ངས་མཐོང་གི་ཡོད།དངོས་གནས་བྱས་ན་སློབ་གྲྭ་ཡག་པོ་ཞིག་ལ་འགྲོ།སློབ་སྦྱོང་ཡག་པོ་ཞིག་བྱེད་རྒྱུ་དེ་སོ་སོར་ཐུག་ཡོད་རེད་མ་གཏོགས་ཨ་རི་དང་ཕྱི་རྒྱལ་ནས་སློབ་སྦྱོང་བྱས་པ་ཙམ་གྱིས་ཡག་པ་ཡིན་པའི་ངེས་པ་ཡོད་མ་རེད།སློབ་གྲྭ་ནས་སློབ་སྦྱོང་བྱེད་རྒྱུ་དེ་གནད་འགག་ཆགས་ཡོད་རེད་མ་གཏོགས་ས་གནས་ལ་གཞིགས་ནས་ཕྱོགས་རིས་བྱེད་པའི་རྣམ་པ་ཏོག་ཙམ་ཡོད་པ་དེ་ཏག་ཏག་མ་རེད་དྲན་གྱི་འདུགབོད་གཞུང་འདྲ་པོའི་ནང་ལས་ཀ་འདྲ་པོ་ཞིག་ལ་ཐོ་ཞིག་རྒྱག་ན་ཕྱི་ལོགས་ནས་ཡོང་བའི་མི་ཞིག་ཡིན་ན་ལེན་རྐྱང་དང་།འདི་ནས་ཡིན་པའི་མི་དེར་སློབ་སྦྱོང་ཡག་པོ་བྱས་ཡོད་ན་ཡང་ཏོག་ཙམ་མ་སྤྲད་པའི་རྣམ་པ་འདྲ་པོ་ཡོད་རེད།དེ་ཚོ་ཚང་མའི་ཐོག་ང་ཚོས་ཕན་ཚུན་ལ་སྐད་ཆ་ཡག་པོ་ཞིག་བཤད་ནས་གྲོས་བསྡུར་བྱས་ན་ཡག་པོ་མཐོང་གི་ཡོད་རེད་ཅེས་གསུངས་བྱུང་།